Datum: 3. 6. 2024

**REZULTATI**

**Javni razpis za izvajanje projektov mednarodnega razvojnega sodelovanja in humanitarne pomoči v obdobju od 2024 do 2026 ter za strateško partnerstvo na področju mednarodne humanitarne pomoči v obdobju od 2024 do 2028**

Ljubljana, 3. junij 2024 – Ministrstvo za zunanje in evropske zadeve je na predlog komisije za vodenje Javnega razpisa za izvajanje projektov mednarodnega razvojnega sodelovanja in humanitarne pomoči v obdobju od 2024 do 2026 ter za strateško partnerstvo na področju mednarodne humanitarne pomoči v obdobju od 2024 do 2028 (Ur. l. št. 19/24) izdalo sklepe za sofinanciranje treh projektov v skupni vrednosti do 1.490.100 EUR, in enega strateškega partnerstva v vrednosti do 1.310.000 EUR.

Ministrstvo je za financiranje projektov v obdobju od 2024 do 2026 oziroma za strateško partnerstvo v obdobju od 2024 do 2028 namenilo do 3.185.100 EUR in sicer:

* Sklop A: Razvojni projekti v Podsaharski Afriki, do tri projekte v skupni vrednosti do 1.490.100 EUR.
* Sklop B: Pomoč civilnemu palestinskemu prebivalstvu, do en projekt v skupni vrednosti do 385.000 EUR.
* Sklop C: Strateško partnerstvo za področje mednarodne humanitarne pomoči, v skupni vrednosti do 1.310.000 EUR.

Ministrstvo je do roka prejelo 9 vlog, in sicer:

* sklop A: 7 vlog,
* sklop C: 2 vlogi.

Za sklop B ministrstvo ni prejelo nobene vloge.

Komisija za vodenje javnega razpisa je ocenjevala vloge po Metodologiji – pogoji in merila za ocenjevanje projektnih predlogov.

Najvišje možno število točk po sklopih

| SKLOP | A | C |
| --- | --- | --- |
| SKUPAJ | 116 | 81 |
| 75 % vseh točk | 87 | 60,75 |

Projekti so se uvrstili med kandidate za financiranje, če so dosegli vsaj 75 odstotkov vseh točk. Končna ocena komisije je povprečno število doseženih točk, iz katere sta izvzeti oceni z najvišjim in najnižjim številom točk. Odločitev o končni oceni posamezne vloge je komisija sprejela soglasno.

Izbrane vloge

| **Sklop** | **Prijavitelj** | **Naslov projekta** | **Država izvajanja** | **Število točk** |
| --- | --- | --- | --- | --- |
| A | Slovenska karitas | Skupaj za dostojno življenje in enakost v zdravem okolju v Ruandi | Ruanda | 111,60 |
| A | Forum za enakopraven razvoj, društvo | Oskrba s hrano in vodo ter krepitev v času podnebnih izzivov | Uganda | 109,00 |
| A | Humanitarno društvo Adra Slovenija | Čebelarke kot nosilke pozitivnih sprememb v Zambiji | Zambija | 102,60 |
| C | Slovenska karitas | Strateško partnerstvo | / | 81,00 |